《挽曹夫人》
宋代·刘黻

一见丰碑已怆情，大家名重乞谁铭。
金花屡锡华封诰，白发重看禁从荣。
三世种成庭上桂，一生读尽藏中经。
当年曾佐先夫子，誓守潼川寇自平。

作者简介：（1217—1276）温州乐清人，字声伯，号蒙川、质翁。少读于雁荡山僧寺，理宗淳祐十年试入太学。以上书忤执政，安置南安军。及还，复极言政治得失。以材署昭庆军节度掌书记，由学官试馆职。历监察御史，改正字，官至吏部尚书兼工部尚书、中书舍人。元兵陷临安，陈宜中谋拥二王，迎黻共政，行至罗浮病卒。有《蒙川遗稿》。